kk kk en ru kk cv ru mhr kk kk kk kk kk kk kk kk kk kk kk kk kk kk ru hbs_cyr ru bg uk kk kk be kk kk ru en kk kk ru kk en ru kk cv ru mhr kk kk kk kk kk kk kk kk kk kk kk kk kk kk ru hbs_cyr ru bg uk kk kk kk kk ru it de kk kk uk kk kk uk kk kk uk hu kk kk uk en kk kk uk en kk kk uk en kk kk uk kk kk uk en kk kk uk en kk kk uk kk kk ky kk en ru ky ky kk kk kk es fr es en en ru kk es en es es de kk en kk kk kk kk kk en en en
2017 жылдың 10 басты ғылыми жаңалығы
Алматы. 11 қаңтар. 7kun.kz — 2017 жыл органдар өсіру үшін адам жасушаларының регенерациясынан (қайта жандандырудан) бастап 51 кубитті квантты компьютерді құрастыруға дейін ғылыми-фантастикалық келешекке бір табан жақындатты. Futurism өткен жылдың алғашқы 8 айындағы ең маңызды 10 жаңалығын паш етті.
27 шілдеде Орегон штатындағы Портлендте ғалымдар генді өңдеу технологиясы бойынша айтарлықтай жетістікке қол жеткізді. CRISPR-ді қолдана отырып, олар адам эмбрионынан жүрек ауруларына байланысты генді табысты түрде алып тастады.
27 қаңтарда ғалымдар сұйық сутегіге бес миллионға жуық атмосфера қысым қолдана отырып, ғылымда тұңғыш рет метал сутек өндіріп шықты. Метал күйінде сутегі керемет өткізгіш қызметін атқара алады, ал бұл технология энергия сақтаудан бастап ракета жасауға дейінгі көптеген салада төңкеріс жасайтын сияқты.
3. Өмір сүруге болатын ғаламшар табылды
19 сәуірде Еуропа астрономиялық зерттеулер ұйымының ғалымдары жерден тыс өмір үшін ең қолайлы ғаламшарды байқады. LHS 1140b Жерден 40 жарық жылы қашықтықтағы көмескі тартқан жұлдыздың мекендеу аймағында табылды.
4. CRISPR адам денесінің ішіндегі генді өңдеді
National Institute of Allergy and Infectious Diseases, National Institutes of Health
1 маусымда ғалымдар алғаш рет адам денесіне CRISPR ген өңдеу технологиясын (ген өңдеудің ең қолжетімді техникасы) қолданды. Жаңа зерттеу 60 әйелден адам папилломасы вирусын (АПВ) алып тастауға бағытталған болатын. Ол ісіктің өсу механизмін жою үшін әйелдің жатыр мойыншығына қажетті ДНҚ коды бар гельді қолдану арқылы жасалды.
5. Жаңа технологиялар органдар өсіруге мүмкіндік береді
Wake Forest Baptist Medical Center
1 мамырда оқымыстылар регенеративті медицина саласында жетістікке жетті. Wake Forest регенеративті медицина институты қазіргі уақытта адам органдары мен тінін (ұлпаларын) өсіру бойынша жобаларды басқарады. Оны зерттеушілердің жаңалықтары зақымданған жүйкені қалпына келтіруге көмегін тигізіп, тіпті тұтас аяқ-қол және ішкі мүшелерді өсіріп шығаруы мүмкін.
6. Google жасанды интеллекті күрделі ортаға бейімделуге үйретті
11 шілдеде DeepMind атты жасанды интеллект бойынша Google-дің бөлімшесі өз мамандарының ЖИ-алгоритмдерін күрделі және ауыспалы орталарға бейімделуге үйретіп жатқанын сипаттайтын мақала жариялады.
7. SpaceX «өңделген» ракетаны қайта ұшырды
30 наурызда SpaceX бұған дейін қолданылған Falcon 9 зымырантасығышын табысты түрде орбитаға шығарып, қондырды. Бұл серпіліс ғарышқа ұшырудың қолжетімділігін одан сайын ұлғайтты — әр ұшқан сайын $18 млн-нан астам үнемделеді.
8. Жасанды жатыр жасалды
Children’s Hospital of Philadelphia
26 сәуірде Филадельфия балалар ауруханасының дәрігерлері 37 аптадан ерте туған балалардың шетінеуі мен ауыруының алдын алу үшін синтетикалық құрылғыны қолдана отырып, әйел жатырының имитациясын жасап шықты. Тәжірибе жаңа туған қошақанға жасалды.
9. Кванттық есептеулер жаңа серпін алды
28 шілдеде Мәскеудегі кванттық технологиялар бойынша халықаралық конференцияда технологияның жаңа қолданыстарына жол ашатын рекордты 51 кубитті квантты компьютер таныстырылды.
10. AlphaGo ЖИ үстел ойындарында үстемдігін көрсетті
29 мамырда DeepMind компаниясының (Google-ға тиесілі) жасанды интеллекті го ойыны бойынша әлемнің бес үздік ойыншысын жеңді. Алғаш рет ол адамды алдыңғы жылы ұтқан болатын. Жыл соңына жуық технология шахматтан ең мықты бағдарламалардан да басым түсті. Жасушалы «жастық эликсирін» жасауда да үлкен жетістіктерге қол жеткізді. Генетиктер бір-бірінен тәуелсіз екі жаңалық ашты: бірінші жағдайда Баффало университеті зерттеген Nanog гені қартаюды баяулатуға мүмкіндік береді, ал екінші жағдайда бразилиялық ғылыми зерттеулер қоры ғалымдарының назарына теломераза ферменті ілікті.
7kun.kz – іскер жаңалықтар сайты. Бізбен хабарласу үшін: info@7kun.kz 7kun.kz@gmail.com +7 (727) 339 50 07 Алматы қ, 050040/A15M1B2 Марков к. 22/37 үй, 4 офис
Біз туралы  Жарнама | Реклама   Байланыс  Вакансия  Студентке  Сайтты қолдану ережелері  Материалдар пайдалану ережелері
©2014-2022 Qazaq Media Group
А.Атамбаев Қырғызстанды транзиттік елге айналдыруға уәде етті
Джефф Безос қайтадан әлемдегі ең бай адам атанды
Мағжан Әуезов Қазкоммерцбанк басшылығынан кетуі мүмкін
Edit with Live CSS
Write CSS OR LESS and hit save. CTRL + SPACE for auto-complete.